घोड़ों पर हो रही पेट्रोलिंग; CJI बोले- सच झूठी खबरों का शिकार हो गया
Dainik Bhaskar Morning News and Latest Headlines; Here are today's top stories for you On Dainik Bhaskar.   सेना ने चीन सीमा पर एक्टिविटी बढ़ाई: गलवान में घोड़ों के साथ पेट्रोलिंग कर रहे जवान, फिटनेस के लिए क्रिकेट-हॉकी खेल रहे - विमेंस प्रीमियर लीग मुंबई इंडियंस और गुजरात जायंट्स के बीच मुकाबला
नमस्कार, 
इंडियन आर्मी ने लद्दाख में लाइन ऑफ एक्चुअल कंट्रोल यानी LAC के पास निगरानी बढ़ा दी है। यहां तैनात सेना के जवान गलवान घाटी और आस-पास के इलाकों में घोड़ों से पेट्रोलिंग कर रहे हैं। आर्मी ने कुछ तस्वीरें जारी की हैं, जिसमें सेना के जवान गलवान के ऊंचाई वाले इलाकों में क्रिकेट खेलते दिख रहे हैं।
15 जून 2020 को गलवान घाटी में भारत-चीन के सैनिकों के बीच झड़प हुई थी। आर्मी के एक अफसर ने न्यूज एजेंसी ANI को बताया कि लद्दाख में LAC और गलवान घाटी के पास तैनात जवानों ने "संभावित" चीनी हमले को रोकने के लिए बॉर्डर एरिया का सर्वे करने सहित कई एक्टिविटीज में हिस्सा लिया।
उधर, CJI डीवाई चंद्रचूड़ ने दिल्ली में अमेरिकन बार एसोसिएशन (ABA) की कॉन्फ्रेंस में फेक न्यूज और ट्रोलिंग पर चिंता जताई। चंद्रचूड़ ने कहा, सोशल मीडिया पर फाल्स न्यूज जिस रफ्तार से फैलती है, उसके चलते सच झूठी खबरों का शिकार हो गया है। एक झूठी बात बीज की तरह जमीन में बोई जाती है और यह बड़ी थ्योरी में बदल जाती है, जिसे तर्क के आधार पर तौला नहीं जा सकता है
आज के प्रमुख इवेंट्स, जिन पर होगी नजर
बड़ी खबरें, जो आपको अपडेट रखेंगी...
1. आर्मी ने LAC के पास एक्टिविटी बढ़ाई, फिटनेस के लिए क्रिकेट-हॉकी खेल रहे जवान
इंडियन आर्मी ने लद्दाख में LAC पर एक्टिविटी बढ़ा दी है। कुछ तस्वीरें भी सामने आई हैं, जिसमें सैनिक गलवान इलाके में क्रिकेट और आइस हॉकी खेल रहे हैं। हालांकि लोकेशन का खुलासा नहीं किया गया है। आर्मी सर्दियों के दौरान सैनिकों की फिटनेस बरकरार रखने के लिए गेम्स ऑर्गेनाइज करती है।
लेह स्थित आर्मी की 14वीं कोर ने भी एक ट्वीट शेयर किया है। इसमें लिखा- पटियाला ब्रिगेड त्रिशूल डिवीजन ने पूरे उत्साह के साथ जीरो से कम तापमान और बेहद ऊंचाई वाले क्षेत्र में क्रिकेट प्रतियोगिता का आयोजन किया। हम असंभव को संभव बनाते हैं।
पढ़ें पूरी खबर...
2. मनीष सिसोदिया की CBI रिमांड 6 मार्च तक बढ़ी, जमानत अर्जी पर 10 मार्च को सुनवाई
दिल्ली शराब नीति केस में गिरफ्तार दिल्ली के पूर्व डिप्टी CM मनीष 6 मार्च तक CBI की कस्टडी में रहेंगे। दिल्ली की राउज एवेन्यू कोर्ट ने उन्हें 6 मार्च तक रिमांड पर भेजा है। सिसोदिया ने अदालत को बताया कि CBI मुझसे एक ही सवाल बार-बार पूछती है, इससे मानसिक प्रताड़ना महसूस हो रही है।
अदालत ने जांच एजेंसी को ऐसा न करने का निर्देश दिया। उधर, सिसोदिया की जमानत अर्जी पर 10 मार्च को सुनवाई होगी। सिसोदिया 26 फरवरी को गिरफ्तार हुए थे। कोर्ट ने उन्हें 27 फरवरी को 5 दिन के लिए रिमांड पर भेजा था। रिमांड की अवधि 4 मार्च को पूरी होने के बाद उन्हें दोबारा कोर्ट लाया गया।
पढ़ें पूरी खबर...
3. विमेंस प्रीमियर लीग का पहला मैच, मुंबई इंडियंस ने गुजरात जायंट्स को 143 रन से हराया
विमेंस प्रीमियर लीग यानी WPL के पहले मैच में मुंबई इंडियंस(MI) ने गुजरात जायंट्स (GG) को 143 रन के बड़े अंतर से हरा दिया। पहले बल्लेबाजी करते हुए मुंबई ने 208 रन का टारगेट दिया। टीम की कप्तान हरमनप्रीत कौर (65 रन) ने लीग का पहला अर्धशतक जमाया।
वहीं लेफ्ट आर्म स्पिनर साइका इशाक ने 4 विकेट चटकाए। जवाब में गुजरात की बल्लेबाज 15.1 ओवर में 64 रन बनाकर पवेलियन लौट गईं। दयालन हेमलता ने सबसे ज्यादा नाबाद 29 रन बनाए। मोनिका पटेल ने 10 रन जाेड़े। शेष 9 बल्लेबाज सिंगल डिजिट में पवेलियन लौट गईं।
पढ़ें पूरी खबर...
4. CJI बोले- सोशल मीडिया के दौर में सब्र-सहिष्णुता नहीं बची, जज भी ट्रोलिंग से नहीं बच पाते
CJI डीवाई चंद्रचूड़ ने दिल्ली में अमेरिकन बार एसोसिएशन की कॉन्फ्रेंस में शामिल हुए। उन्होंने कहा कि हम ऐसे दौर में रह रहे हैं जहां लोगों में सब्र और सहिष्णुता कम है। सोशल मीडिया के दौर में अगर कोई आपकी सोच से सहमत नहीं है, तो वह आपको ट्रोल करना शुरू कर देता है।
CJI ने कहा- जिस समय संविधान का ड्राफ्ट तैयार किया गया था, उस वक्त हमारे पास इंटरनेट नहीं था। सोशल मीडिया तो बिल्कुल नहीं था। आज हर छोटी चीज के लिए यह डर रहता है कि सोशल मीडिया पर लोग आपको ट्रोल करेंगे। और यकीन मानिए जज होकर हम इस ट्रोलिंग से बच नहीं पाते हैं।
पढ़ें पूरी खबर...
5. अमरिकी राष्ट्रपति बाइडेन ने स्किन कैंसर की सर्जरी कराई, चेस्ट से कैंसर टिश्यू निकाले गए
अमेरिकी राष्ट्रपति जो बाइडेन के सीने पर ‘स्किन कैंसर’ का घाव था। इसे सर्जरी के बाद हटा दिया गया है। व्हाइट हाउस के डॉक्टर केविन ओ'कॉनर ने बताया कि फरवरी में बाइडेन की सर्जरी हुई थी। इस दौरान कैंसर फैलाने वाले सभी टिश्यूज को हटा दिया गया। अब बाइडेन बिल्कुल ठीक हो गए हैं।
जांच में पता चला कि ये घाव बेसल सेल कार्सिनोमा है, जो कि स्किन कैंसर का सामान्य रूप है। बाइडेन की पत्नी जिल ने भी जनवरी में स्किन कैंसर की सर्जरी कराई थी। बाइडेन के बेटे ब्यू को ब्रेन कैंसर था। 2015 में उसकी मौत हो गई थी। कुछ रिपोर्ट्स में बाइडेन को डिमेंशिया का रोगी भी बताया गया है।
पढ़ें पूरी खबरें...
आज का कार्टून By मंसूर नकवी…
कुछ अहम खबरें हेडलाइन में...
खबर लेकिन हटके...
महाराष्ट्र में बना दुनिया का पहला बंबू क्रैश बैरियर, गडकरी बोले- स्टील का सही विकल्प
महाराष्ट्र के एक हाईवे पर दुनिया का पहला बंबू क्रैश बैरियर लगाया गया है। केंद्रीय गृह मंत्री नितिन गडकरी ने इसे देश के लिए आत्मनिर्भर भारत की दिशा में खास उपलब्धि बताया है। उन्होंने कहा कि यह ये क्रैश बैरियर स्टील का सही विकल्प है। इससे पर्यावरण को भी नुकसान नहीं होता।
वाणी-वरोरा हाईवे पर 200 मीटर के दायरे में लगाए गए इस बैरियर को बहु-बल्ली नाम दिया गया है, जो बाहुबली शब्द से मिलता चुलता है। नितिन गडकरी ने बताया कि मजबूती का परीक्षण करने के बाद ही इसे लगाया गया है। बंबू बैरियर को बनाने में बंबूसा बालकोआ प्रजाति का बांस इस्तेमाल हुआ है। पढ़ें पूरी खबर...
खबरें जो सबसे ज्यादा पढ़ी गईं...
मिथुन राशि वालों को रुका हुआ पैसा मिल सकता है। कन्या राशि वालों को सरकारी कामों से फायदा मिलने के योग हैं। आप भी जानिए अपना राशिफल
आपका दिन शुभ हो, पढ़ते रहिए दैनिक भास्कर ऐप…
मॉर्निंग न्यूज ब्रीफ को और बेहतर बनाने के लिए हमें आपका फीडबैक चाहिए। इसके लिए यहां क्लिक करें...